Tiesas (septītā palāta) 2017. gada 21. novembra rīkojums – Kerr
(lieta C‑615/16) (1)
Lūgums sniegt prejudiciālu nolēmumu – Nodokļi – Pievienotās vērtības nodoklis (PVN) – Direktīva 2006/112/EK – 15. panta 2. punkts un 135. panta 1. punkta f) apakšpunkts – Nekustamā īpašuma izmantošanas tiesības – Atbrīvojumi – Piemērojamība – Jēdziens “starpniecība”
1.      Prejudiciālie jautājumi – Pieņemamība – Nepieciešamība sniegt Tiesai pietiekamus precizējumus par faktiskajiem apstākļiem un tiesisko regulējumu – Tvērums – Lūgums, kurā sniegti pietiekami daudz elementu saistībā ar faktiskajiem apstākļiem un tiesisko regulējumu – Iespēja Tiesai sniegt noderīgu atbildi iesniedzējtiesai – Pieņemamība
(LESD 267. pants; Tiesas statūtu 23. pants; Tiesas Reglamenta 94. pants)
(skat. 20.–23. punktu)
2.      Nodokļu tiesību aktu saskaņošana – Kopēja pievienotās vērtības nodokļa sistēma – Atbrīvojumi – Darījumi ar citiem vērtspapīriem – Piemērojamība – Klientu izpētes un reklāmas pakalpojumi attiecībā uz tiesībām lietot nekustamo īpašumu, ko sniedz starpnieks, kas šo īpašumu tirgojošo uzņēmumu vārdā nodrošina to pārdošanu – Iekļaušana – Nosacījums – Darījumi, kas kvalificējami kā “finanšu darījumi” – Kritēriji – Līdzdalības iegāde sabiedrībā vai prasījuma iegūšana, kas nodrošina īpašumtiesību piešķiršanu vai nekustamā īpašuma lietošanu
(Padomes Direktīvas 2006/112 135. panta 1. punkta f) apakšpunkts)
(skat. 30.–32., 34., 35. punktu)
3.      Nodokļu tiesību aktu saskaņošana – Kopēja pievienotās vērtības nodokļa sistēma – Atbrīvojumi – Atbrīvojumi citām darbībām – Starpniecība – Jēdziens – Klientu izpēte un pakalpojumu reklamēšana attiecībā uz pārdošanai paredzētu nekustamo īpašumu lietošanas tiesībām – Iekļaušana – Nosacījumi – Tāda starpnieka darbība, kurš saņem atlīdzību par pakalpojuma sniegšanu vienai no tāda līguma pusēm, kas attiecas uz finanšu darījumiem par šādiem īpašumtiesību apliecinājumiem – Pakalpojums, kura rezultātā tiek parakstīts līgums starp pusēm, bez starpnieka paša intereses – Pārbaude, kas jāveic valsts tiesai
(Padomes Direktīvas 2006/112 15. panta 2. punkts un 135. panta 1. punkta f) apakšpunkts)
(skat. 47. punktu un rezolutīvo daļu)
Rezolutīvā daļa
15. panta 2. punkts un 135. panta 1. punkta f) apakšpunkts Padomes Direktīvā 2006/112/EK (2006. gada 28. novembris) par kopējo pievienotās vērtības nodokļa sistēmu ir jāinterpretē tādējādi, ka jēdziens “starpniecība” otrās minētās normas izpratnē var attiekties uz darbību, kādu veica prasītāja pamatlietā, ar nosacījumu, ka minētā darbība ir maksas starpniecības pakalpojumu sniegšana kādai no pusēm ar vērtspapīriem saistītā finanšu darījumu līgumā, un ar šo pakalpojumu tiek nodrošināts viss nepieciešamais, lai pārdevējs un pircējs parakstītu šo līgumu, bet pats starpnieks minēto līgumu neparaksta un jebkurā gadījumā viņam nav savu interešu attiecībā uz šī līguma saturu. Iesniedzējtiesai ir jāpārbauda, vai tās izskatāmajā lietā šie nosacījumi ir izpildīti.
1 OV C 151, 15.5.2017.